Diari Oficial de la Generalitat Valenciana


Sumari del DOGV 4836, del 07-09-2004 (2004/8969)

Notificació de laude a Intercontainer, SA, i Ser.Te.Pan., SL. Expedient número V-087/2003.
------------------------------------------------------------------------------------------

### Dades del document

Número de DOGV
:   4836

Data del DOGV
:   07-09-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/8969


Organisme emissor
:   Conselleria d'Infraestructures i Transport

Tipus de document
:   Anunci

Notificació de laude a Intercontainer, SA, i Ser.Te.Pan., SL. Expedient número V-087/2003. [2004/F8969]
  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Intercontainer, SA, i Ser.Te.Pan., SL, que s'ha dictat laude en l'expedient referenciat i com no ha sigut possible la notificació per desconegut, parador ignorat, o absència, es fa a través de la present publicació als efectes legals oportuns. El contingut íntegre del laude és el següent:
  
«Tribunal: president, Ramón Escrig Moreno; vocals: Aurora Costa Vicente, Ángel Grande Ballesteros (que en justifica l'absència); secretari vocal suplent, Manuel Fores Ante. Parts: reclamant: Trans(x)Tar, SL, representada per Alfonso García de la Fuente. Reclamat: Ser.Te.Pan, SL, que no assistix a la vista (citada per mitjà de publicació en el DOGV núm. 4.782, de 24.06.2004).
  
València, 8 de juliol de 2004, i a les 12.10 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-87/2003. Es procedix a la realització de la vista oral respecte de la reclamació següent: impagament de ports.
  
Iniciada la vista oral el president comprova la identitat de la part compareixent i la qualitat amb què intervé.
  
Iniciat l'acte de vista es concedix seguidament la paraula a la reclamant que s'afirma i es ratifica en la demanda i es remet a les proves i documents aportats i la deixa basada en els següents
  
Antecedents de fet
  
Primer. La reclamant va realitzar, per compte de la reclamada, un transport amb origen i destí a València tal com consta en l'orde de càrrega que està en l'expedient, i la mercaderia va ser entregada satisfactòriament.
  
Segon. Pels ports realitzats es va emetre la factura número 000-57662 per un import de 852,59 euros, factura que al venciment no va ser pagada.
  
Tercer. En un primer moment es va interposar la reclamació, amb data 26 de maig de 2003, contra la mercantil consignatària, és a dir, Intercontainer, SA, i va ser notificada i citada per a vista en la data del 25 de novembre de 2003.
  
Iniciada la vista en esta data assenyalada, amb assistència de les parts citades, i segons consta en l'acta alçada a l'efecte, la reclamada Intercontainer va manifestar la seua falta de legitimació ja que no havia tingut cap relació juridicomercantíl amb la reclamant Trans(x)Tar, ni abans, ni en el moment present, i desconeix els fets de la demanda, ja que de la relació comercial només era el receptor de la mercaderia però sense cap obligació de pagament, per la qual cosa entenia que la reclamació s'havia de realitzar contra el carregat Ser.Te.Pan., i sol·licita per tant que es dicte laude en este sentit.
  
Davant d'esta circumstància la junta va determinar realitzar una nova citació a vista perquè comparegueren novament el portador i el consignatari a més del carregador per a poder determinar l'obligació de pagament del transport, i assenyalar la data del 20 de gener de 2004 per a la realització de vista.
  
Quart. Amb les oportunes citacions prèvies es va realitzar novament vista en esta data amb la compareixença de la portadora i la consignatària i consta la impossibilitat de citació a Ser.Te.Pan., SL, per ser desconeguda en el domicili assenyalat per a citació. Les parts van tornar a ratificar-se en les seues manifestacions anteriors i van assenyalar com a responsable i obligada al pagament a la mercantil Ser.Te.Pan., SL.
  
Cinqué. Davant de la impossibilitat de notificació i citació a vista per ser desconeguda en l'últim domicili assenyalat es va realitzar la citació per mitjà de publicació en el Diari Oficial de la Generalitat Valenciana, sense que en la data assenyalada (08.07.2004), compareguera.
  
Per tot això acaba la mercantil reclamant sol·licitant que amb el reconeixement previ del seu dret es condemne la reclamada al pagament de la quantitat de 852,59 euros, import total del deute.
  
Són d'aplicació els següents
  
Fonaments jurídics
  
I. La competència territorial de la junta, de la qual no s'al·lega res, ve determinada en els articles 6 i 7.2 del Reglament de la LOTT (RD 1.211/1990).
  
II. La submissió la determina l'article 38 de la Llei 16/1987, de 30 de juliol, d'Ordenació dels Transports Terrestres, de conformitat amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/1987, de 30 de juliol, d'Ordenació dels Transports Terrestres, que diu: ?es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 3.005,06 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat.- No consta en l'expedient que s'haja fet cap manifestació en el sentit preceptuat.
  
III. Dels fets relatats i la documentació aportada es deduïx que efectivament el transport de les mercaderies que es referencien en la demanda va ser realitzat a bon fi, la qual cosa reconeix un dret de cobrament de la present reclamació a favor de la reclamant, fet que d'altra banda no ha sigut contravingut per la reclamada. L'Orde de 25 d'abril de 1997, del Ministeri de Foment, per la qual s'establixen les condicions generals de contractació dels transports de mercaderies per carretera, regula en l'annex B (respecte dels contractes de transport de càrrega fraccionada) l'obligació del pagament del preu del transport, la seua exigibilitat i modalitats, condicions d'altra banda conformes amb l'article 374 del Codi de Comerç i concordants. D'acord amb les condicions anteriors, atés que ha quedat acreditada la prestació dels servicis de transport de la present controvèrsia, i d'acord amb l'article 217.3 de la Llei 1/2000, de 7 de gener, d'Enjudiciament Civil, ja que no s'ha acreditat per la part reclamada el pagament d'allò que es deu, procedix estimar la reclamació plantejada per la representació de l'entitat demandant.
  
IV. Donada l'absència del vocal representant d'empreses carregadores, que va excusar-ne l'assistència, el present laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1.211/1990, de 28 de setembre, que va aprovar el reglament de desplegament de la Llei d'Ordenació dels Transports Terrestres, que literalment disposa que ?la inassistència de qualsevol dels membres de la junta, amb excepció del president, no impedirà que es dicte el laude?.
  
V. Tal com ha quedat ressenyat en els fets i després de les successives citacions a vista sense que esta es poguera fer per haver sigut tornada la citació a la reclamada per desconeguda i és l'únic domicili conegut el mateix de la citació, es va procedir a publicar, d'acord amb els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, la notificació i citació a vista i s'assenyala el dia de hui, 8 de juliol de 2004, per a la seua realització.
  
No ha comparegut i seguits els tràmits establits ha de dictar-se laude i seguir el procediment fins a l'execució.
  
VI. Davant dels fets constatats i proves documentals i no existint oposició de la reclamada manifestada davant d'esta junta, no hi ha més que reconéixer el dret de la reclamant a cobrar l'import del transport.
  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la junta, per unanimitat dels membres, dicta el laude següent:
  
Estimar la demanda interposada per Trans(x)Tar, SL, representada per Alfonso García de la Fuente contra Ser.Te.Pan., SL, ja que dels fets relatats, documents probatoris i declaracions efectuades s'establix que, realitzats els transports d'acord amb allò que s'ha contractat se li ha de pagar l'import reclamat.
  
Per tot això Ser.Te.Pan., SL, haurà de pagar a Trans(x)Tar, SL, la quantitat reclamada de huit-cents cinquanta-dos euros amb cinquanta-nou cèntims (852,59 euros).
  
Este laude serà executiu, si no es complix en el termini de 20 dies comptadors a partir de l'endemà de la recepció d'este.
  
Contra esta resolució, es pot interposar únicament acció d'anul·lació davant de l'Audiència Provincial, que haurà de presentar-se en els 10 dies següents de la notificació del laude, o d'aclariment, en els cinc dies següents de la notificació d'este.
  
Contra el laude arbitral ferm només es pot interposar recurs de revisió, de conformitat amb el que establix la legislació processal per a les sentències processals fermes.»
  
Els dits terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Generalitat Valenciana.
  
València, 23 de juliol de 2004.- El president de la Junta Arbitral de Transports de València: Ramón Escrig Moreno.